CELEX: 32020D1580
Language: lv
Date: 2020-10-23 00:00:00
Title: Padomes Lēmums (ES) 2020/1580 (2020. gada 23. oktobris), ar ko Lēmumu (ES) 2020/721 groza, lai iekļautu nostāju, kas Eiropas Savienības vārdā jāieņem Starptautiskās Jūrniecības organizācijas Jūras vides aizsardzības komitejas 75. sesijā un Kuģošanas drošības komitejas 102. sesijā attiecībā uz MSC-MEPC.5. apkārtraksta par paraugnolīgumu tādu atzīto organizāciju pilnvarošanai, kuras rīkojas administrācijas vārdā, apstiprināšanu

30.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 362/15
               
            
         PADOMES LĒMUMS (ES) 2020/1580
         (2020. gada 23. oktobris),
         ar ko Lēmumu (ES) 2020/721 groza, lai iekļautu nostāju, kas Eiropas Savienības vārdā jāieņem Starptautiskās Jūrniecības organizācijas Jūras vides aizsardzības komitejas 75. sesijā un Kuģošanas drošības komitejas 102. sesijā attiecībā uz MSC-MEPC.5. apkārtraksta par paraugnolīgumu tādu atzīto organizāciju pilnvarošanai, kuras rīkojas administrācijas vārdā, apstiprināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Savienības darbībai jūras transporta nozarē vajadzētu būt vērstai uz jūras vides un cilvēku veselības aizsardzību un kuģošanas drošības uzlabošanu.
                  
               
                     (2)
                  
                  
                     Starptautiskās Jūrniecības organizācijas (“SJO”) Kuģošanas drošības komitejai 102. sesijā, kas notiks 2020. gada 4.–11. novembrī (“MSC 102”), kopīgi ar SJO Jūras vides aizsardzības komiteju paredzēts apstiprināt MSC-MEPC.5. apkārtrakstu par paraugnolīgumu tādu atzīto organizāciju pilnvarošanai, kuras rīkojas administrācijas vārdā (“MSC-MEPC.5. apkārtraksts”).
                  
               
                     (3)
                  
                  
                     SJO Jūras vides aizsardzības komitejai 75. sesijā, kas notiks 2020. gada 16.–20. novembrī (“MEPC 75”), kopīgi ar SJO Kuģošanas drošības komiteju paredzēts apstiprināt MSC-MEPC.5. apkārtrakstu.
                  
               
                     (4)
                  
                  
                     Ir lietderīgi noteikt nostāju, kas Savienības vārdā ir jāieņem MSC 102 un MEPC 75, jo MSC-MEPC.5. apkārtraksta apstiprināšana var būtiski ietekmēt Savienības tiesību aktu saturu, proti, Eiropas Parlamenta un Padomes Direktīvu 2009/15/EK (1).
                  
               
                     (5)
                  
                  
                     Apstiprinot MSC-MEPC.5. apkārtrakstu, kas aizstāj apkārtrakstus MSC/Circ.710 un MEPC/Circ.307, paraugnolīgums tiktu atjaunināts tādu atzīto organizāciju pilnvarošanai, kuras rīkojas administrācijas vārdā, un saskaņots ar Atzīto organizāciju kodeksu (SJO rezolūcijas MSC.349(92) un MEPC.237(65)). Minētais apstiprinājums veicinātu gan karoga valsts administrācijas, gan atzīto organizāciju precizitātes, pārredzamības un pārskatatbildības palielināšanu pasaules mērogā.
                  
               
                     (6)
                  
                  
                     Savienība nav ne SJO locekle, ne attiecīgo konvenciju un kodeksu līgumslēdzēja puse. Tādēļ Padomei būtu jāpilnvaro dalībvalstis paust Savienības nostāju.
                  
               
                     (7)
                  
                  
                     Šā lēmuma darbības jomai vajadzētu attiekties tikai uz ierosināto MSC-MEPC.5. apkārtraksta saturu, ciktāl minētais apkārtraksts ietilpst Savienības ekskluzīvajā kompetencē un var ietekmēt Savienības kopīgos noteikumus. Šim lēmumam nebūtu jāietekmē kompetenču sadalījums starp Savienību un dalībvalstīm.
                  
               
                     (8)
                  
                  
                     Padomes 2020. gada 19. maija Lēmums (ES) 2020/721 (2) būtu jāgroza, lai tajā iekļautu atsauci uz MSC-MEPC.5. apkārtraksta apstiprināšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu (ES) 2020/721 ar šo groza šādi:
            
                        1)
                     
                     
                        nosaukumu aizstāj ar šādu:
                        “Padomes Lēmums (ES) 2020/721 (2020. gada 19. maijs) par nostāju, kas Eiropas Savienības vārdā jāieņem Starptautiskās Jūrniecības organizācijas Jūras vides aizsardzības komitejas 75. sesijā un Starptautiskās Jūrniecības organizācijas Kuģošanas drošības komitejas 102. sesijā attiecībā uz grozījumu pieņemšanu Starptautiskās konvencijas par kuģu izraisīta piesārņojuma novēršanu VI pielikuma 2., 14. un 18. noteikumā un I un VI papildinājumā, Starptautiskās konvencijas par cilvēku dzīvības aizsardzību uz jūras II-1. nodaļas A-1., B, B-1., B-2. līdz B-4. daļā, Starptautiskā drošības kodeksa kuģiem, kuros kā degvielu izmanto gāzi vai citas degvielas ar zemu uzliesmošanas temperatūru, A-1. un B-1. daļā un Rezolūcijā A.658(16) par atstarojošu materiālu izmantošanu un uzstādīšanu glābšanas līdzekļiem un par MSC-MEPC.5. apkārtraksta par paraugnolīgumu tādu atzīto organizāciju pilnvarošanai, kuras rīkojas administrācijas vārdā, apstiprināšanu”;
                     
                  
                        2)
                     
                     
                        lēmuma 1. pantu aizstāj ar šādu:
                        
                           “1. pants
                           Nostāja, kas Savienības vārdā ir jāieņem Starptautiskās Jūrniecības organizācijas Jūras vides aizsardzības komitejas 75. sesijā, ir atbalstīt to, ka tiek pieņemti Starptautiskās konvencijas par kuģu izraisīta piesārņojuma novēršanu VI pielikuma 2., 14. un 18. noteikuma un I un VI papildinājuma grozījumi, kas izklāstīti SJO dokumenta MEPC 75/3 pielikumā, un to, ka tiek apstiprināts MSC-MEPC.5. apkārtraksts, kā izklāstīts SJO dokumenta III 6/15 8. pielikumā. Minētā nostāja aptver attiecīgos grozījumus un apkārtrakstu, ciktāl minētie grozījumi un minētais apkārtraksts ietilpst Savienības ekskluzīvajā kompetencē un var ietekmēt Savienības kopīgos noteikumus.”;
                        
                     
                  
                        3)
                     
                     
                        2. pantu aizstāj ar šādu:
                        
                           “2. pants
                           
                              1.   Nostāja, kas Savienības vārdā ir jāieņem Starptautiskās Jūrniecības organizācijas Kuģošanas drošības komitejas 102. sesijā, ir atbalstīt MSC-MEPC.5. apkārtrakstu, kā izklāstīts SJO dokumenta III 6/15 8. pielikumā, un atbalstīt to, ka tiek pieņemti:
                              
                                          a)
                                       
                                       
                                          Starptautiskās konvencijas par cilvēku dzīvības aizsardzību uz jūras II-1. nodaļas A-1., B, B-1., B-2. līdz B-4. daļas grozījumi, kas izklāstīti SJO dokumenta MSC 102/3 1. pielikumā;
                                       
                                    
                                          b)
                                       
                                       
                                          Starptautiskā drošības kodeksa kuģiem, kuros kā degvielu izmanto gāzi vai citas degvielas ar zemu uzliesmošanas temperatūru, A-1. un B-1. daļas grozījumi, kas izklāstīti SJO dokumenta MSC 102/3 2. pielikumā;
                                       
                                    
                                          c)
                                       
                                       
                                          grozījumi Rezolūcijā A.658(16) par atstarojošu materiālu izmantošanu un uzstādīšanu glābšanas līdzekļiem.
                                       
                                    
                           
                              2.   Šā panta 1. punktā minētā nostāja aptver apkārtrakstu un attiecīgos grozījumus, ciktāl minētais apkārtraksts un minētie grozījumi ietilpst Savienības ekskluzīvajā kompetencē un var ietekmēt Savienības kopīgos noteikumus.”;
                           
                        
                     
                  
                        4)
                     
                     
                        4. pantu aizstāj ar šādu:
                        
                           “4. pants
                           Ar šo dalībvalstis tiek pilnvarotas Savienības interesēs dot savu piekrišanu uzņemties saistības, kas izriet no 1. un 2. pantā minētajiem grozījumiem un apkārtraksta, ciktāl minētie grozījumi un minētais apkārtraksts ietilpst Savienības ekskluzīvajā kompetencē.”
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2020. gada 23. oktobrī
            
               
                  Padomes vārdā –
               
               
                  priekšsēdētāja
               
               S. SCHULZE
            
         
         
            (1)  Eiropas Parlamenta un Padomes Direktīva 2009/15/EK (2009. gada 23. aprīlis) par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates, un attiecīgajām darbībām, kuras veic valsts administrācijas jūras lietu jomā (OV L 131, 28.5.2009., 47. lpp.).
         
            (2)  Padomes Lēmums (ES) 2020/721 (2020. gada 19. maijs) par nostāju, kas Eiropas Savienības vārdā jāieņem Starptautiskās Jūrniecības organizācijas Jūras vides aizsardzības komitejas 75. sesijā un Starptautiskās Jūrniecības organizācijas Kuģošanas drošības komitejas 102. sesijā attiecībā uz grozījumu pieņemšanu Starptautiskās konvencijas par kuģu izraisīta piesārņojuma novēršanu VI pielikuma 2., 14. un 18. noteikumā un I un VI papildinājumā, Starptautiskās konvencijas par cilvēku dzīvības aizsardzību uz jūras II-1. nodaļas A-1., B, B-1., B-2. līdz B-4. daļā, Starptautiskā drošības kodeksa kuģiem, kuros kā degvielu izmanto gāzi vai citas degvielas ar zemu uzliesmošanas temperatūru, A-1. un B-1. daļā un Rezolūcijā A.658(16) par atstarojošu materiālu izmantošanu un uzstādīšanu glābšanas līdzekļiem (OV L 171, 2.6.2020., 1. lpp.).